Pura Lingsar

Pura Lingsar kawangun olih Anak Agung Ngurah ring warsa 1714, magenah 15 km saking Mataram. Lingsar punika mawit saking basa Sasak sané mearti prabaina saking Hyang Widhi utawi Tuhan, ring wewidangan ipun kawéntenang kelebutan, sané kasakralang olih Krama Sasak, sané manutin Wetu Telu (sinkretisme Islam miwah kapercayaan asli Sasak).

Wangunan
Dumun jimbar wewidangan nyané 40,000 m², sané mangkin kasisayang antuk atengan nyané, ring kompleks punika kewéntenang kalih wangunan religi inggih punika Pura miwah Kemaliq, kawéntenang tigang telaga ageng taler pesiraman lanang.

Piodalan
Piodalan ring Pura Lingsar kawéntenang ring purnamaning sasih kaenem utawi purnamaning sasih kepitu ring pinanggal Sasak. Ring piodalan punika kawéntenang Perang Tipat taler bebalihan Baris Batek sané kairing olih kendang beleq

Baris Batek
jmpl|300px|Mendak pesaji ring warsa 1929
Ring piodalan punika kawéntenang mendak pesaji, banten ipun kairing ngeranjing ka pura, ring ajeng ipun kawéntenang Baris Batek, sané nganggén kuaca Tentara Belanda, pragina ipun mebasa Belanda nanging ngangen logat sasak, pragina ipun kairing olih kendang beleq.

Perang Tipat

Perang tipat punika kemargiang olih krama Hindu miwah Muslim, perang punika mesenjata tipat. Perang punika kamargian risampuné kekalih krama sampun puput maturan, tipat punika kalempar ke krama sané liané saking kalih krama ipun. Risampun perang punika usan, tipat punika karereh olih kalih krama, kadadosang rabuk ring uma nyané.

Pustaka

Kategori:Pura
Kategori:Pura ring Lombok Barat
Kategori:Pura ring Nusa Tenggara Barat